CELEX: 32018D0927
Language: lt
Date: 2018-06-27 00:00:00
Title: 2018 m. birželio 27 d. Komisijos įgyvendinimo sprendimas (ES) 2018/927, kuriuo iš dalies keičiamas Įgyvendinimo sprendimas (ES) 2015/789 dėl Xylella fastidiosa (Wells et al.) patekimo į Sąjungą ir išplitimo joje prevencijos priemonių (pranešta dokumentu Nr. C(2018) 3972)

29.6.2018   
            
            
               LT
            
            
               Europos Sąjungos oficialusis leidinys
            
            
               L 164/49
            
         KOMISIJOS ĮGYVENDINIMO SPRENDIMAS (ES) 2018/927
   2018 m. birželio 27 d.
   kuriuo iš dalies keičiamas Įgyvendinimo sprendimas (ES) 2015/789 dėl Xylella fastidiosa (Wells et al.) patekimo į Sąjungą ir išplitimo joje prevencijos priemonių
   
      
         (pranešta dokumentu Nr. C(2018) 3972)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies ketvirtą sakinį,
   kadangi:
   
               (1)
            
            
               Komisijos įgyvendinimo sprendimo (ES) 2015/789 (2) 4 straipsnio 2 dalies trečia pastraipa yra nebeaktuali, nes visi izoliuoti plotai, kaip apibrėžta 7 straipsnio 1 dalyje, šiuo metu išvardyti to sprendimo II priede;
            
         
               (2)
            
            
               2018 m. kovo 12 d. Italijos valdžios institucijos pranešė apie įvairiose buferinės zonos dalyse aptikto Xylella fastidiosa (Wells et al.) (toliau – nurodytasis organizmas) protrūkius, ypač apie daug protrūkių 20 km ruože užkrėstos zonos krašte prie buferinės zonos Pietų Apulijoje (Italija). Dėl šių protrūkių skaičiaus padaryta išvada, kad dabartinėje buferinėje zonoje nebeįmanoma likviduoti nurodytojo organizmo. Be to, smarkiai vėluojant pašalinti nurodytuoju organizmu užkrėstus augalus, esama didelės tolesnio išplitimo į Apulijos šiaurę rizikos, nes dabartiniai izoliuoti plotai ir buferinės zonos nebeatlieka savo funkcijų;
            
         
               (3)
            
            
               atsižvelgiant į šiuos pokyčius, tikslinga išplėsti demarkuotąją teritoriją, kurioje taikomos izoliavimo priemonės, užuot tam tikrose paveiktos teritorijos dalyje taikant likvidavimo priemones. Atsižvelgiant į tai, kad nurodytojo organizmo išplitimo likusioje Sąjungos teritorijoje rizika išaugo ankstyvą pavasarį prasidėjus ligos sukėlėjus pernešančių vabzdžių skraidymo sezonui, tokią teritoriją išplėsti reikėtų nedelsiant. Todėl užkrėstą zoną reikėtų išplėsti, įtraukiant Brindizio ir Taranto provincijų savivaldybes, kuriose buvo nustatyti nurodytojo organizmo protrūkiai. Ji taip pat turėtų apimti Bario provincijos dalį, kurioje tas organizmas jau galimai paplito ir įsitvirtino;
            
         
               (4)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas (ES) 2015/789 iš dalies keičiamas taip:
   
               1)
            
            
               4 straipsnio 2 dalies trečia pastraipa išbraukiama;
            
         
               2)
            
            
               II priedo A dalis iš dalies keičiama taip, kaip išdėstyta šio sprendimo priede.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2018 m. birželio 27 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 169, 2000 7 10, p. 1.
   
   
      (2)  2015 m. gegužės 18 d. Komisijos įgyvendinimo sprendimas (ES) 2015/789 dėl Xylella fastidiosa (Wells et al.) patekimo į Sąjungą ir išplitimo joje prevencijos priemonių (OL L 125, 2015 5 21, p. 36).
   
      PRIEDAS
      Komisijos įgyvendinimo sprendimo (ES) 2015/789 II priedo A dalis pakeičiama taip:
      
         „A DALIS
         
            Užkrėsta zona Italijoje
         
         Italijos užkrėstos zonos sritys:
         
                     1.
                  
                  
                     Lečės (Lecce) provincija
                  
               
                     2.
                  
                  
                     Brindizio (Brindisi) provincija
                  
               
                     3.
                  
                  
                     Taranto provincijos savivaldybės:
                     
                                  
                              
                              
                                 Avetrana
                              
                           
                                  
                              
                              
                                 Carosino
                              
                           
                                  
                              
                              
                                 Crispiano
                              
                           
                                  
                              
                              
                                 Faggiano
                              
                           
                                  
                              
                              
                                 Fragagnano
                              
                           
                                  
                              
                              
                                 Grottaglie
                              
                           
                                  
                              
                              
                                 Leporano
                              
                           
                                  
                              
                              
                                 Lizzano
                              
                           
                                  
                              
                              
                                 Manduria
                              
                           
                                  
                              
                              
                                 Martina Franca
                              
                           
                                  
                              
                              
                                 Maruggio
                              
                           
                                  
                              
                              
                                 Monteiasi
                              
                           
                                  
                              
                              
                                 Montemesola
                              
                           
                                  
                              
                              
                                 Monteparano
                              
                           
                                  
                              
                              
                                 Pulsano
                              
                           
                                  
                              
                              
                                 Roccaforzata
                              
                           
                                  
                              
                              
                                 San Giorgio Ionico
                              
                           
                                  
                              
                              
                                 San Marzano di San Giuseppe
                              
                           
                                  
                              
                              
                                 Sava
                              
                           
                                  
                              
                              
                                 Statte
                              
                           
                                  
                              
                              
                                 Taranto
                              
                           
                                  
                              
                              
                                 Torricella
                              
                           
               
                     4.
                  
                  
                     Bario (Bari) provincijos savivaldybės:
                     Locorotondo“.